La gelea reial,aliment de reines.\nLa GELEA REIAL és un estimulant general de l'organisme, un complex vitamínic natural ric en les vitamines del grup B, per això el seu ús és molt recomanable per a l'enfortiment del sistema nerviós i per a la cura i nutrició de la pell.\nGelea Reial i rusc\nPRODUCTES. Com prendre-la\nECOLÒGICA FRESCA o BEBIBLE\nÉs el complement idoni per a les persones sotmeses a esforços físics i intel·lectuals, per als astènics i també per combatre els trastorns de la gana sexual. És ideal per potenciar el desenvolupament de nens i nadons. En general és recomanable per a tot aquell que desitgi aconseguir una major resistència contra la fatiga i les malalties, o necessiti pal·liar deficiències en la seva alimentació quotidiana.\n• La Gelea Reial reforça el sistema immunològic.\n• Regula el sistema neurovegetatiu.\n• Ajuda a reduir el colesterol.\n• Aplicada a nivell tòpic, és antiinflamatòria, cicatritzant i té efectes antibiòtics.\n• La Gelea Reial millora la fertilitat tant en homes com en dones.\nL'única tasca de les abelles obreres de 5 a 15 dies d'edat -les abelles nodrisses- és l'alimentació de les larves i de la reina del rusc. Ho fan amb GELEA REIAL, un líquid dens i viscós de color marfil que produeixen les seves glàndules hipofaríngeas.\nLes abelles obreres i els abellots reben Gelea Reial des de la eclosió de l'ou fins el seu tercer dia de vida, l'abella reina s'alimenta únicament amb ella al llarg tota la vida.\nLa diferència en l'alimentació es reflecteix en la longevitat i en la fertilitat de reina i obreres. Neixen d'ous idèntics, la reina als quinze dies, les obreres als 21. L'abella reina és fèrtil i durant una vida que pot arribar als cinc anys, posa més d'un milió d'ous, uns 2.000 diaris. En canvi, les obreres viuen 50 dies en condicions normals i són estèrils. Les abelles nodrisses dipositen la Gelea Reial a les cel·les, especialment a les reals, d'on s'obté la Gelea Reial de millor qualitat, la Gelea Reial que MIELAR posa al teu abast, la millor, la més fresca.\nAprofitant una peculiaritat de les abelles que crien simultàniament diverses reines, es poden obtenir grans quantitats de Gelea Reial.\nLa Gelea Reial de MIELAR es cull per aspiració en les cel·les reals. Un senzill mètode que permet el filtratge d'impureses i que garanteix les millors condicions higièniques. A continuació, s'emmagatzema protegida de la llum a baixa temperatura.\nLa liofilització és una tècnica de deshidratació que consisteix a congelar la Gelea Reial (de -50 º C, a -80 º C) per sublimar dins d'una càmera de buit, l'aigua passa directament de l'estat sòlid al gasós, quedant la matèria seca amb una humitat del 2 al 4%, i conservant els seus valors nutritius.\nLa quantitat a ingerir depèn de l'estat propi i dels resultats que es desitgin.\nEn condicions normals, la quantitat recomanable és de 0,5 g diaris durant 20 a 30 dies, alternant les preses diverses vegades a l'any, especialment en els canvis d'estació.\nPreses més altes, de més d'1 gr diari, són recomanables en casos particulars i sota la supervisió de dietistes i professionals de la salut.Escolta\nEn envasos de 20, 50 i 100g. El mètode ideal per aconseguir una bona assimilació de la Gelea Reial, consisteix a col·locar sota la llengua, diàriament i en dejú, una quantitat semblant al volum d'un gra de blat de moro. Conservar en fred.\nAssociada al seu element més afí manté els seus beneficis a temperatura ambient. El seu sabor queda neutralitzat en la mel, usualment de tarongina. Presentada en pots de 500g amb un 2% de Gelea Reial fresca. Cada cullerada conté aproximadament 1 / 2 g de Gelea Reial. Ideal per a nens, sola o barrejada.\nÉs ideal per tenir un control rigorós de la dosificació i per a viatgers habituals.\nEN AMPOLLES BEBIBLES\nQue faciliten una dosificació diària. De 1500 mg de Gelea Reial endolcida amb fructosa i de 500 mg de Gelea real endolcida amb mel.\nEls apicomplet són combinacions de productes apícoles dirigides a necessitats específiques. Gelea Reial amb Ginseng, amb pròpolis, etc.\nDescobreix els Apicomplet i els seus beneficis en moments concrets de l'any.\nFRESCA en potets de 20 i de 50g. Gelea Reial fresca procedent de l'apicultura ecològica. 100% qualitat. 100% ecològica. 100% fresca. Cap additiu.\nPer prendre-la col·loca sota la llengua l'equivalent a un gra de blat de moro.\nGuarda-la sempre a la nevera.\nEn AMPOLLES BEBIBLES, amb 1 g de Gelea Reial Ecològica per ampolla. 100% qualitat. 100% ecològica. Ideal per conservar sense refrigeració.\nEl millor de la natura. El millor del rusc.\nEl primer del matí. Tots els dies.\nJan Schwmerdam (1637-1680), metge holandès, va descriure en la seva obra "Bíblia de la natura o història dels insectes", el desenvolupament desmesurat de les larves d'abelles durant els seus primers dies de vida -aproximadament 1.000 vegades el seu pes inicial en 3 dies- i les peculiaritats de la seva alimentació. La Gelea Reial, el seu únic aliment en aquests dies, era la causa d'aquest creixement. Aquelles primeres investigacions van obrir a la ciència les portes del món de les abelles i dels seus productes.\nCorria l'any 1933, quan el premi Nobel alemany, el Dr F. Bergius, va provar la GR i va obtenir un gran dinamisme i una mena de recuperació del seu vigor sexual (tenia cinquanta anys). Més tard al 1938, M. Boyer de Belvefer va realitzar un estudi científic i metòdic sobre la Gelea. Durant anys la va administrar a gossos, porcs i gats, el resultat és que els seus animals es van tornar més vivaços i enèrgics. La va provar en la seva família i en ell mateix, i va aconseguir els mateixos resultats.\nLa popularitat de la Gelea va començar amb el Papa Pius XII al que el Dr Galeazzi se l'havia receptat. La Gelea Reial va produir un efecte restaurador i enfortidor al pontífex i la notícia va saltar a la premsa. Va començar la seva comercialització amb gran èxit, però els consumidors a penes van obtenir resultats. Un preu molt alt obligava a emprar dosis ínfimes, per tant la seva eficàcia era inapreciable. A més els mètodes de collida i conservació eren primitius. La Gelea Reial va patir un descrèdit del que va trigar molts anys a recuperar-se. L'alta producció i preus assequibles amb els mètodes actuals de collida, conservació i distribució han recuperat i potenciat la seva reputació.\nFactors com el mètode d'extracció, raça, edat, alimentació de les abelles nodrisses, climatologia, lloc i època de collida, influeixen en la composició i poden ser determinants per a la qualitat de la Gelea Reial.\nLa Gelea Reial deu els seus valors nutritius a la presència de:\nAminoàcids: Àcid aspàrtic, àcid glutàmic, alanina, arginina, cistina, fenilalanina, valina, glicina, isoleucina, histidina, leucina, lisina, metionina, prolina, serina, taurina, tirosina, treonina i triptòfan.\nVitamines: B1 (tiamina), B2 (riboflavina), B3 (niacina), B5 (àcid pantotènic), B6 (piridoxina), B7 (inositol), B8 (biotina), B9 (àcid fòlic), B12 (cianocobalamina), A, C, D i E\nMinerals: calci, coure, ferro, fòsfor, potassi, seleni, silici i sofre.\nAltres substàncies com l'acetilcolina i els àcids 10-hidroxidecanoico (HDA) i 10-hidroxidecenoico (HDE), li confereixen la seva activitat antibiòtica i antimicòtica que faciliten la seva conservació i que actualment es mesuren per valorar la seva qualitat i frescor.\nValor energètic 156 Kcal/100g\nHumitat ...........\t65%\nCendres ...........\t1%\nH. de carboni ...........\t17%\nProteïnes ...........\t13%\nGreixos ...........\t4%\nRiquesa en H.D.A ........\t1,6%\nVaris ...........\t13,2%\nLes abelles produeixen la Gelea Reial o partir del pol·len i de la mel. En la seva composició hi ha substàncies essencials per al desenvolupament de la vida.


L'exèrcit dels EUA tindrà la seva pròpia botiga d'aplicacions mòbils\nLes aplicacions permetran dirigir míssils, dur a terme el rastreig de tropes amigues i traçar mapes sobre el terreny\nActualitzada el 29/04/2011 16:27\n260x366 US Army Marketplace US Army Marketplace\nL'exèrcit dels EUA està preparant el llançament d'una botiga online d'aplicacions mòbils destinada a les seves tropes. Fa uns mesos ja van incorporar un smartphone específic pels soldats per facilitar la comunicació sobre les operacions i les estratègies de combat.\nSegons publica Wired.com, la botiga online rebrà el nom de US Army Marketplace i inclourà les més de 30 aplicacions per a Android i IOS que van ser desenvolupades amb motiu del concurs Apps for the Army celebrat l'any passat. Entre les aplicacions, en destaca una per iPhone amb una finalitat clarament militar, que permet dirigir míssils.\nPer accedir a la botiga online de l'exèrcit caldrà ser membre de la comunitat del Departament de Defensa. El preu de les aplicacions serà simbòlic i els soldats podran disposar de recursos de suport per a les seves tasques militars. El rastreig de tropes amigues o el traçat de mapes sobre el terreny de combat són dues de les funcionalitats que faran possible les aplicacions 'apps', així com la traducció de llengües estrangeres.\nL'exèrcit té previst anunciar el llançament de US Army Marketplace en el marc de la propera conferència LandWarNet, que es celebrarà el mes d'agost.


Víctor García, responsable de Suport Associatiu-Fundesplai. Font: Suport Associatiu-Fundesplai.\nLes entitats de segon nivell són aquelles que estan formades per entitats de primer nivell. Font: Unsplash.\nEl responsable de Suport Associatiu-Fundesplai aconsella redactar de manera clara els criteris de composició de les juntes directives, la tipologia d'entitats sòcies, el dret de vot, el règim electoral i el sistema de quotes.\nVíctor García, advocat i responsable de Suport Associatiu-Fundesplai, ens explica en aquesta entrevista quins són els principals aspectes a tenir en compte a l'hora de posar en marxa una federació, i quins reptes planteja la relació entre entitats de segon nivell i entitats associades.\nQuines peculiaritats jurídiques té una federació?\nLa principal peculiaritat és que es tracta de la unió d’associacions amb un fi comú, a diferència de la figura d’una associació, que està constituïda habitualment per persones físiques. Una federació és un conjunt d'associacions que s'uneixen amb l'objectiu d'assolir millor les finalitats que els són pròpies.\nQuins requisits calen per crear-ne una?\nSón pràcticament els mateixos que els que calen per muntar una associació: acta fundacional, estatuts, taxes... En el cas de voler constituir una federació caldrà, a més, aportar un certificat de l’acord de l’assemblea de cadascuna de les associacions aprovant la seva incorporació a la nova federació i designant un representant.\nQuantes associacions s’han d’unir per constituir una federació?\nLes federacions han d’estar formades per un mínim de tres associacions, però tenint en compte que solen ser entitats representatives d’un sector o d’un territori, acostumen a estar constituïdes per més de tres entitats.\nQuins tipus d’entitats de segon nivell existeixen i quines especificitats tenen?\nLes entitats de segon nivell són aquelles que estan formades per entitats de primer nivell. A més de les federacions hi ha d’altres entitats de segon nivell que reben noms diferents com coordinadores, agrupacions, plataformes... Normalment agrupen entitats d’un mateix sector d’activitat o d’un mateix territori. També estan les de tercer nivell com les confederacions que són el resultat de la unió de diferents federacions.\nQuins són els principals aspectes que s’han de tenir en compte a l’hora de constituir una federació?\nA l’hora de constituir una federació s’han de tenir en compte que hi ha particularitats diferents que les que tenen les associacions i s’han de treballar bé des del principi. Per exemple, cal tenir clar si hi ha diferents categories d’entitats associades o no, així com el procediment d’admissió de noves entitats. Aquest tema marca el disseny i model d’entitat que tindrem i afecta tota la resta d’aspectes principals dels estatuts. També s'ha de pensar en el règim electoral, el dret de vot, les quotes i les juntes directives.\nTambé cal definir quin poder tindrà cada entitat membre?\nEl dret de vot que té cadascuna de les associacions que integren la federació seria un altre tema que s’ha de consensuar amb les entitats fundadores. Cal definir si totes les associacions tindran un vot o si s’estableixen criteris de vot ponderat.\nPel que fa a la junta directiva, què cal tenir en ment?\nLa configuració de la junta directiva acostuma a ser un tema que s’ha de treballar prèviament per tenir-lo ben definit. Temes com la composició de la junta o la limitació en la durada dels càrrecs s’han de tenir clars al moment de constituir una federació i cal establir-ho als seus estatuts. També cal tenir en compte que les sòcies són les associacions i no pas les persones físiques que les representen, però és evident que els lideratges personals són molt importants i per tant, s’han de preveure mecanismes que puguin garantir aquest equilibri.\nQuins altres mecanismes poden prevenir conflictes relacionats amb les juntes directives?\nS’ha de treballar el règim electoral prèviament per evitar problemes. Sobretot, quant a la forma de configuració de les candidatures, la representativitat de la junta, els terminis, les majories necessàries, el repartiment dels càrrecs... D’altra banda, les quotes, si no es tenen clares des del principi, poden generar dificultats. Sovint, a les federacions, les quotes es fixen en funció de la mida o del volum econòmic de les associacions que les integren. Si aquests criteris no es redacten de forma clara, de vegades ocasionen problemes posteriors.\nQuins conflictes són habituals en el marc de la relació entre entitats de segon nivell i entitats sòcies?\nEl principal focus de conflicte es produeix quan una federació actua com una entitat de primer nivell i entra en “competència” amb les entitats associades. D'aquesta manera, deixen de ser representatives de les entitats que la constitueixen i les entitats associades perden la confiança, perquè la federació deixa de representar el sector o el territori pel qual es va constituir, i es representa només a ella mateixa. Tot i aquests conflictes, m'agradaria destacar que la tasca de les federacions és fonamental per defensar el sector i per incrementar el seu reconeixement i impacte.\nestatuts, suport associatiu, Fundesplai, federacions, gestió entitats, junta directiva, entitats de segon nivell


Càmara Arrossera del Montsià i Secció de Crèdit, S.C.C.L. crea un grup operatiu sobre fertilització sostenible i ús d’imatges per satèl·lit.\nEl Projecte Rice FertiSAT pretén tractar l’índex diferencial de vegetació extret de bandes d’imatges del satèl·lit Sentinel 2 i relacionar-lo amb les necessitats de nitrogen de les principals varietats de cultiu d’arròs a Catalunya en busca d’un ús eficient dels fertilitzants nitrogenats.\nAquesta setmana el DACC ha fet pública la resolució on es detallen els projectes aprovats en la convocatòria 2021 de l’ajut a la realització de projectes pilot innovadors en matèria de productivitat i sostenibilitat agrícola promoguts per l’Associació Europea per a la Innovació (AEI) i on, a instància de les cooperatives d’arròs, comunitats de regants del delta de l’Ebre i ADVs del cultiu d’arròs a Catalunya, PRODELTA va presentar el projecte Rice FertiSAT.\nL’objectiu d’aquest projecte pilot és relacionar, mitjançant el tractament de bandes en imatges del satèl·lit europeu Sentinel 2, l’índex d’espectrometria adequat per a les parcel·les de cultiu d’arròs i les necessitats de nitrogen d’aquest, buscant un ús més eficient i racional dels fertilitzants nitrogenats mentre s’aconsegueixen produccions òptimes en la producció d’arròs a Catalunya.\nAmb aquesta relació, es podria establir una metodologia apta i senzilla per a millorar els plans de fertilització, augmentant l’eficiència en l’ús de fertilitzants nitrogenats i reduint la possibilitat que els nitrats s’alliberin al medi fora del cultiu.\nSegons el Sr. Marcel Matamoros, president de PRODELTA, amb aquest projecte es faria l’últim pas per a aprofitar els avenços tecnològics en matèria de teledetecció i s’ajustaria aquesta tecnologia a les especificitats del cultiu d’arròs a Catalunya i les varietats que usem aquí. També afegeix que podria suposar una eina que millori la qualitat en l’elaboració de plans de fertilització així com la presa de decisions d’una manera més objectiva.\nPer a dur a terme aquest projecte pilot, s’ha creat un Grup Operatiu format per Arrossaires del Delta de l'Ebre, Càmara Arrossera del Montsià, Comunitat General de Regants del Canal de la dreta de l'Ebre i Comunitat de Regants - Sindicat Agrícola de l'Ebre que són les que duran a terme el projecte amb la direcció i coordinació de PRODELTA i la participació de l'Agrupació de Defensa Vegetal de l'arròs al delta de l'Ebre i de l’ADV de l’arròs de Pals. A més a més, des de l’Administració també hi participaran en comissió de seguiment la Secció d’Agricultura i Sanitat Vegetal a Terres de l’Ebre i l’Oficina de fertilització i tractament de les dejeccions ramaderes del DACC, mentre que l'IRTA en serà el centre de recerca contractat.\nEl projecte forma part de la línia d'ajuts cofinançada amb el fons FEADER de cooperació per a la Innovació en matèria de productivitat i sostenibilitat agrícoles de l’Associació Europea per a la Innovació (AEI) i s'emmarca en l'operació 16.01.01 del PDR de Catalunya 2014-2020.


Els sindicats de la Funció Pública es freguen les mans amb la primera patata calenta del ‘TriGovern’ - Altaveu el diari digital d'Andorra\n17/05/2019 (17:15 CET)\nL’encara no constituït nou Govern ja té la primera patata calenta sobre la taula. Encara que jurídicament no té una rellevància cabdal, la sentència del Tribunal Constitucional (TC) que estima en part el recurs presentat en relació a la Llei de la Funció Pública pels consellers socialdemòcrates i liberals la legislatura recentment liquidada amenaça d’obrir la primera fractura entre Demòcrates i Liberals. Pel mig, els sindicats -i també, socialdemòcrates i terceravia- es freguen les mans. De fet, els representants sindicals dels funcionaris estan carregant les bateries per, a la mínima que hi hagi ministre de Funció Pública, sabent que aquesta àrea ha estat assignada als liberals, començar a disparar. I amb tot l’arsenal necessari.\nEls sindicats de l’administració ja fa alguns dies que estan recopilant declaracions i retalls de premsa. Just des que van saber que Liberals assumiria la cartera de Funció Pública, que hores d’ara encara no té un inquilí ni fixe ni decidit, en el marc d’un Govern de coalició amb demòcrates. Els representants sindicals, tots, tenen molt clar que diversos responsables liberals van afirmar al seu dia que si quedava al seu abast, estaven disposats, fins i tot, a derogar la llei aprovada fa pocs mesos i que regula la funció dels funcionaris. El conseller general liberal Ferran Costa ha matisat aquest divendres que tècnicament, jurídicament, no es pot derogar aquesta llei en concret -es podria arribar a fer però seria extremament complex-, però també s’ha mostrat disposat a introduir canvis profunds a l’articulat.\nEl liberal Costa afirma que la sentència “ens satisfà moltíssim” perquè “ens permet tornar a reobrir el diàleg” i “modificar tant com es pugui arribar a consensuar”\nAquesta suposada voluntat liberal topa frontalment amb la pretensió demòcrata, que és la de fer retocs de detall, mínims, i seguir endavant. I és justament aquest doble raser en què els dos principals socis de Govern es veuen immersos que volen aprofitar els col·lectius sindicals per ‘fer sang’. Els sindicats estan més decidits que mai a fer passar per l’adreçador Liberals d’Andorra. I les fonts consultades han assegurat que, una vegada constituït el Govern i designat el nou titular ministerial, posaran fil a l’agulla per reclamar canvis de molt calat a la llei. Res de reglaments. De fons i de forma. I modificant l’articulat. Girant-lo com un mitjó, si cal.\nI aquesta no és pas la voluntat demòcrata i caldrà veure fins on estaran disposats a estirar els liberals. En una compareixença per valorar la sentència que considera anticonstitucionals aquells articles relatius al comitè tècnic i a la jornada laboral, Ferran Costa ha assegurat que la decisió del Tribunal Constitucional “permet tornar a reobrir el diàleg que cal al voltant d’aquesta llei”. El parlamentari liberal ha assegurat que la resolució jurídica “ens satisfà moltíssim”.\nCosta ha assegurat que la seva formació sempre ha defensat, en relació a la llei, que “calia modificar-la, i aquest és el punt d’inici”. El conseller ha reiterat que el diàleg i el consens són necessaris entre “totes les parts interessades”. De fet, ha remarcat que “la nostra intenció és treballar amb consens i un tarannà dialogant”. El parlamentari ha assegurat que s’hauria de mirar d’ampliar els canvis més enllà dels que el TC obliga per se i ha anat més enllà: “Modificar-la tant com es pugui arribar a consensuar”.\nEspot assegura que la decisió del TC obliga a fer “modificacions legislatives menors” i que “l’estructura, les línies mestres i les qüestions primordials” queden avalades\n¿I què es podrà arribar a consensuar? Si s’escolta les paraules del cap de Govern, el demòcrata Xavier Espot, més aviat poc. Per al màxim nou responsable de l’executiu, la sentència del TC obliga a fer “modificacions legislatives menors”. I aquí es quedarà la qüestió. En declaracions a Andorra Televisió després de la seva visita al Copríncep episcopal, Espot ha afirmat que “l’estructura, les línies mestres i les qüestions primordials” han estat avalades per l’Alt tribunal i en conseqüència pocs més canvis es faran. Una altra cosa és, ha afirmat, que si “en el marc del desplegament reglamentari” es detecten aspectes que també caldria canviar, “ho farem”.\nCanvis via reglament. Serà aquesta la fórmula? Les fonts sindicals no hi estan pas d’acord. Volen modificar la llei, l’articulat. De fet, si no hi ha canvis en la llei, la gran majoria de sindicats de l’administració, ara per ara, no són partidaris de participar en els treballs per a elaborar els reglaments. “És més important el fons que la forma”, ha afirmat Costa quan se li ha demanat com es farien les variacions. La forma “no és tant prioritària”, “com es poden incorporar (les modificacions) és secundari”. El que cal, segons el conseller liberal, és “recuperar el diàleg i atendre les demandes” dels treballadors públics.


Sagrario Santana: “Crec que podríem haver aconseguit un lloc millor”\nInici > Sagrario Santana: “Crec que podríem haver aconseguit un lloc millor”\nLa selecció femenina d'handbol tanca la seua participació en el Campionat Europeu Universitari amb un vuitè lloc.\nAnàlisi, aprenentatge i molt nivell. Aquestes tres paraules resumeixen l’opinió de Sagrario Santana, seleccionadora de l'equip femení d'handbol de la Universitat de València, després de tornar amb una vuitena posició del Campionat Europeu Universitari d'handbol celebrat a Bydgoszcz (Polònia). La competició va tenir lloc la setmana passada, del 3 al 10 de juliol.\n“És com les dues cares d’una moneda. Crec que podríem haver aconseguit un lloc millor”, confessa Santana, qui confirma el que ja havia avançat els dies previs a l'inici de la competició, quan va vaticinar la superioritat de la resta de les universitats participants.\nLes xiques de la UV es van trobar en l'encreuament amb unes rivals que no van poder superar: la Universitat Vincent Pol de Lubli (Polònia), que finalment va aconseguir el títol del campionat. Després, la lluita pels llocs cinquè-sisè (contra la Universitat de Zagreb, Croàcia) i setè-vuitè (contra la Universitat de Bochum, Alemanya) potser es podria haver traduït en un resultat més satisfactori, segons que explica la seua entrenadora. “Crec que ens va faltar una miqueta més d'ambició. Durant tota la competició hem pagat els nostres errors en atac, que ens han costat molts gols a la contra”, declara Santana, qui subratlla que el joc al contraatac ha estat molt present durant la major part dels partits del campionat i que “tots els equips l’han explotat molt bé en línies generals”.\nUna plantilla jove i amb noves incorporacions\nLa selecció femenina d'handbol de la UV va acudir als europeus com a subcampiona d'Espanya universitària (CEU organitzat per la Universitat de València el mes d'abril passat), marcada per ser una plantilla jove i amb bastants incorporacions noves, una realitat amb què l'equip ja comptava. Després de la seua participació, hi ha certs punts que cal analitzar: “El campionat els ha de servir d’experiència. Les jugadores s’han adonat que el físic és una part importantíssima en aquest esport”. Sagrario, a més, aprofita per llançar un missatge al seu equip: “Espere que aquest campionat els haja servit, també, de motivació i per veure que, amb alguna miqueta més de motivació, es poden fer coses millors”.


Duplex Madrid. :: INTERIORISME HABITATGES :: Blankinteriors2021\n> Projectes > INTERIORISME HABITATGES > Duplex Madrid.\nRehabilitació d'un dúplex a Leganés.\nFotògrafa: Lupe Clemente\nAdaptar-se a les necessitats canviants. La llar és un espai en moviment, com la vida. Les famílies creixen i decreixen, exigint nous espais.\nEn aquest treball a Madrid confeccionem un hàbitat adaptat a la independència familiar. En l'inici dels treballs es tractava d'un habitatge situat completament en la planta baixa i amb un despatx, una habitació i un bany en la part superior, a manera de dúplex. Transformem la planta baixa per a condicionar-la a les noves necessitats del matrimoni, que afrontava una nova etapa després de la independència d'una dels seus fills. En l'espai inferior emmotllem un gran saló amb una imponent cuina semioberta separada amb una mampara que permet córrer la llum. La cuina ara es deixa veure tímidament des del saló mitjançant una vidriera de fusta lacada dissenyada a mesura per a l'espai. Els armaris, en color blanc sense tiradors, exhibeixen línies netes i modernes al costat del quadre de comandament de marbre i a les rajoles geomètriques del sòl. A més, es va habilitar també una habitació i un bany petit, traient màxim profit a l'espai. En la planta superior es va pensar en els fills. Se'ls va habilitar un ampli saló i dos dormitoris, un per a cadascun, per a les seves estades prolongades o momentànies.


Gegants de L'Ametlla de Merola | L'Ametlla de Merola\nL'Ametlla de Merola pot definir-se com un ampli compendi d'activitats culturals i folklòriques que s'han anat desenvolupant al llarg de la seva història, fent que el seu tarannà fos característic i especial. Dins aquest context s'hi afegí, l'any 1990, la colla gegantera de l'Ametlla de Merola, que suposa un nou pas en el bagatge cultural, un nou valor que calia donar a conèixer.\nLa idea de fer uns gegants era força vella. El que va néixer primer fou la il·lusió cultural, que ja estava latent amb l'existència dels seus avantpassats, el sol i la mulassa que daten de l'any 1980. Finalment, l'any 1990, la il·lusió es va transformar en realitat i es va poder completar l'equip de nans i cascavells de vida centenària i celebrar també el 150è aniversari de l'empresa Serra i Feliu S.A., sempre lligada a l'activitat cultural de l'Ametlla de Merola.\nEl desenvolupament de la idea va anar a càrrec de l'Associació Cultural Esplai, que va cridar a reunió a tots els joves per exposar els motius i les ganes de fer els gegants. D'aquí es formà una junta promotora que es va posar en contacte amb l'escultor Manel Casserras de Solsona, gran constructor de la majoria de gegants de Catalunya. El projecte es va anar convertint en una realitat que fou possible gràcies a la col·laboració econòmica de tota la gent de l'Ametlla de Merola, de la Caixa d'Estalvis de Manresa, de l'empresa Serra i Feliu (ara ja desapareguda), de l'Ajuntament de Puig-reig i de d'altres administracions públiques. El seu bateig fou el 16 de setembre del 1990, dins els actes de la Festa Major, i els seus padrins foren els Nans, que feia molt de temps que els esperaven.\nAmb la seva creació també va néixer la Colla Gegantera, formada per una cinquantena de persones, que va assumir la tasca de fer conèixer els gegants arreu de Catalunya. Tenia sempre el suport dels seus socis i de les altres entitats de l'Ametlla. Aquesta tasca va celebrar 10 anys el passat 1 de setembre de l'any 2000, fet innegable de persistència i conservació, encara, de la cultura popular de l'Ametlla de Merola.


Manca d'imaginació i vall del Madriu\nLa promoció d’aquest patrimoni paisatgístic no pot esperar més\nActualitzada 29/11/2017 a les 06:38\nNo puc amagar que, nombroses vegades, escriure una columna d’opinió és divertit. Però constitueix també una lliçó d’humilitat, quan t’adones que no t’has expressat de manera suficientment clara, constatant com el lector ha incorregut en una interpretació força allunyada i diferent del teu propòsit. Així ho mostren els seus comentaris, anònims o no, segons la seva valentia, que posen en evidència les teves mancances.\nEn els últims anys, les fonts d’inspiració no han mancat: actualitat nacional, política, econòmica, cultural o encara internacional. Ara bé, cal confessar que de tant en tant costa omplir el full blanc que t’està esperant i que t’has compromès a enviar al diari que t’ha obert un espai de lliure expressió, tot i que finalment la teva opinió no té altre valor que això: ser la teva pròpia opinió i res més. En aquest moment de solitud, acabes per refugiar-te en un d’aquests temes que tractes amb certa regularitat, atès que tenen una vida eterna i que no es resolen mai. Configuren l’ajuda inesperada que et fa complir l’obligació que has assumit de bon grat. Per la meva part, i almenys fins avui, quan em trobava en aquesta situació de bloqueig, un dels meus temes favorits per superar l’obstacle era glosar sobre la vall del Madriu-Perafita-Claror. Vall inscrita al patrimoni mundial de la humanitat des del desembre del 2005, sense que des d’aquesta data s’hagi fet cap esforç notable per promocionar-la com es mereix. Certament, s’havia elaborat un pla de gestió l’any 2011, o sigui uns sis anys més tard, però tampoc sense cap resultat visible. I així pensava que continuaria, donant-me aquesta deixadesa la facilitat de continuar escrivint sobre aquesta vall, cada vegada que les idees em vindrien a mancar. Però així no és. Per fi, els responsables de la comissió de gestió de la vall acaben d’adjudicar a final del mes passat el disseny i el subministrament de la senyalització informativa de la vall, evidenciant així la seva voluntat inequívoca de fer conèixer aquest lloc als nostres turistes i de promocionar aquest patrimoni remarcable. A partir d’ara, em veuré obligat a buscar un altre tema recurrent per pal·liar les meves mancances imaginatives.\nMillor no "potenciar" tant la Vall. Ja n'hi ha massa de gent "trepitjant-la".


Favour Hotel Phnom Penh Cambodja - Ofertes d'hotels amb els MILLORS DESCOMPTES EN LÍNIA Fer un comentari al lloc web\nFavour HotelHouse 429A-B-C, Monivong Blvd, Doun Penh, Phnom Penh, Cambodja - Veure al mapaNotable7,4Basada en3comentarisFavour HotelVeure més fotosVestíbulVeure més fotosVeure totes les 29 fotosMolt bona ubicació 7,5Veure al mapa7,5UbicacióParticularitats que li encantaranaire condicionat\nComparar amb allotjaments semblantsSelecció actualFavour HotelPlatinum Bay HotelA1 HotelBlue DolphinValoració dels clientsNotable 7,4 (3 comentaris)Bé 6,8 (4 comentaris)Bé 6,4 (25 comentaris)Notable 7,7 (14 comentaris)BarriDoun PenhDoun PenhDoun PenhDoun PenhWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop8 kmAeroport Internacional de Phnom Penh (PNH)177 kmAeroport Internacional Sihanoukville (KOS)estacions de tren i autobús150 mEstació de Bus Capitol750 mEstació de Bus GSThospitals i clíniques300 mHospital Municipal de Referència Phnom Penhfarmàcies750 mU Care Pharmacybotiga de conveniència200 mSmile Mini MartsRetirada d'efectiu150 mATM\nSobre l'allotjamentDescripcióAl visitar Phnom Penh, vosté es sentirà com a casa a Favour Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Favour Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, magatzem d'equipatge, aparcacotxes, aparcament de cotxes. Gaudiu de les comoditats d'alta gama com ara aire condicionat, escriptori, telèfon, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Favour Hotel.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatneveratelevisió de pantalla planaarticles de tocadorplat de dutxaTV satèl•lit/cableempolles d'aigua de cortesiasala d'estar escriptoritelèfon Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nGần chợ, thuận tiện cho việc mua sắm và ăn uống, nhân viên ks nhiệt tình và dễ thương. Comentat el 14 de setembre 2015


Apartment Tina Ujevica Zadar Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Tina Ujevica\nAl visitar Zadar, vosté es sentirà com a casa a Apartment Tina Ujevica, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zadar. L'hotel ofereix accés a una gran gama de serveis, inclosos habitació familiar.\nGaudiu de les comoditats d'alta gama com ara aire condicionat, aparell de televisió, TV satèl•lit/cable, nevera, forn microones per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Tina Ujevica la base perfecta per a gaudir de la seva estada a Zadar.


Augmenten a 26 els morts als EUA pel pas del devastador huracà ‘Michael’\nL’estat més afectat és el de Florida, on no es vivia un fenomen tan violent i destructiu des de feia 80 anys\nper Xavi Segura divendres, 12 d’octubre 2018 - 09:26h | Actualitzat a 17/10/2018 12:31h\nEl pas de l’huracà ‘Michael’ pel sud dels Estats Units ha deixat almenys 26 morts i un rastre de destrucció. L’estat més perjudicat ha estat, sens dubte, Florida, que va rebre l’impacte directe de l’huracà amb categoria 4. Feia 80 anys que la zona no vivia un fenomen d’aquestes característiques tan destructiu i violent.\nL’huracà, ja convertit en tempesta tropical, va tocar terra dimecres a Florida amb categoria 4 i ha arrasat completament algunes zones provocant molts dels morts. El temporal ha anat circulant en direcció nord-est amb greus conseqüències també a estats que encara s’estan recuperant del pas de l’huracà ‘Florence’ a principis de setembre. Com a mínim es coneix que una de les víctimes és a Geòrgia i una altra a Carolina del Nord, mentre que Carolina del Sud també s’ha vist molt afectada per la tempesta.\nL'huracà ha deixat un rastre de destrucció a Florida | Agències\nL’huracà més devastador en 80 anys\nAquest huracà, que va néixer fa pocs dies a prop d’Hondures, ha travessat el Golf de Mèxic en direcció directe cap a Florida. Alimentat per les aigües molt càlides del mar, va arribar a assolir la categoria 4 i va tocar terra dimecres als Estats Units amb vents sostinguts de 220 km/h , ràfegues de més de 250 km/h i precipitacions molt abundants.\nAmb aquesta combinació, la tempesta ha destruït tot el que ha trobat al seu pas i s’ha convertit en l’huracà més destructiu dels últims 80 anys a Florida, així com el tercer més important de la seva història.\nNomés tocar terra, el temporal va arrasar completament zones com ara Panamà City o Mexico Beach, on el rastre de destrucció és enorme amb cases esfondrades, vaixells desapareguts o trobats terra endins i carreters i altres infraestructures que han quedat completament destruïdes. A més, es calcula que 1,5 milions de persones s’han quedat sense subministrament elèctric en 5 estats.\nAjuda als afectats i recuperació de la zona\nLa devastació és total en algunes zones de Florida | Agències\nLes autoritats van emetre alertes d’evacuació per a 500.000 persones a Florida, però no tothom va abandonar casa seva. Tenint en compte la situació, les tasques es centren ara en rescatar gent que ha quedat aïllada o incomunicada i ajudar als damnificats. El governador de Florida ha declarat la zona com a àrea de desastre major, cosa que facilitarà l’arribada d’ajuda.\nL’huracà va anar perdent força però va afectar de ple estats com ara Geòrgia, Virgínia o les dues Carolines, on s’han registrat fortes pluges i greus conseqüències. Segons informa el Centre Nacional d’Huracans (NHC), el ‘Michael’, ja convertit en tempesta tropical, avança en direcció nord-est amb vents sostinguts de 135 km/h,\nPREVISIÓ DIVENDRES: Continua la calma a l'espera de més canvis\nPluges Estats Units Temporal Defunció Vent


L’Ajuntament de Museros bonificarà les famílies nombroses a l’IBI amb un 70% i l’autoconsum a partir d’energies renovables amb 33%\nLes formacions polítiques de Museros aproven la moció de premiar l’autoconsum a partir d’energies renovables per lluitar contra el canvi climàtic des de l’àmbit local L’equip de govern ajuda les famílies nombroses amb una rebaixa de l’IBI seguint la millora del pla de polítiques socials a favor de les veïnes i dels veïns del municipi\nMuseros, 15 de novembre de 2019\nL'Ajuntament de Museros aprova la moció de modificació de l’ordenança de l’IBI per a fomentar la instal·lació d’energies renovables i així lluitar contra el canvi climàtic. L’equip de govern amb la resta de partits polítics han acordat bonificar amb el 33 % els muserencs i muserenques que vulguen instal·lar plaques solars a casa, tant per a l’aigua calenta com per l’autoconsum elèctric, és a dir, una rebaixa dels seus impostos per la utilització de l’energia solar al nostre poble. Aquesta iniciativa impulsa des de l’àmbit local la transformació energètica, i recorda que Museros és un dels municipis que ha firmat el Pacte d’alcaldes per l’energia.\nD’altra banda, aquest impuls de bonificació del 33 % s’aplicarà, en la quota íntegra de l’impost d’aquelles edificacions residencials en les quals s’hagen instal·lat sistemes per l’autoconsum i aprofitament tèrmic o elèctric de l’energia provinent del sol. L’alcaldessa de Museros, Cristina Civera, explica que mesures com aquestes impulsades des de l’àmbit local afavoreixen la participació en la lluita contra el canvi climàtic de tots els veïns i veïnes del municipi a favor de la transformació energètica.\nL’import màxim dels habitatges que tinguen o implementen una instal·lació individual d’energia solar per a producció d’aigua calenta sanitària serà del 25 % de la inversió en l’equipament. Per aquells que produïsquen energia elèctrica de consum propi, en el percentatge mínim que li correspon segons el Reglament electrotècnic de baixa tensió, a partir d’energia solar, també tindran una bonificació del 25 % de la inversió en l’equipament.\nNo obstant això, l’aplicació d’aquestes bonificacions obligarà que les instal·lacions per a la producció de calor incloguen col·lectors homologats per l’Administració competent, així com els equips per a la producció d’electricitat. A més, aquestes dues bonificacions no seran acumulables. Es bonificarà les famílies nombroses a l’IBI amb un 70% L'Ajuntament de Museros, també porta a terme la moció de modificació de l’ordenança de l’IBI per a la bonificació per a les famílies nombroses.\nAquesta aplicació ix de la implantació de polítiques socials a favor dels veïns i de les veïnes, i sobretot, d’aquelles famílies nombroses, ja que són un col·lectiu que necessita més ajudes per afavorir les seues condicions. Les famílies nombroses seran aquelles que tinguen un títol o carnet expedit oficialment per la Generalitat Valenciana.\nL’alcaldessa de Museros, Cristina Civera, explica que aquesta és una modificació de l’ordenança, ja que l’anterior ja ho contemplava. No obstant millores de caràcter social com aquestes permeten afavorir les condicions de les famílies nombroses.\nL’ordenança fiscal de l’ impost de béns immobles estableix que les famílies nombroses podran demanar la bonificació del 70 % de la quota integra amb un marge màxim de deducció de 300 €, de la seua vivenda familiar i en la data de la meritació corresponent al període impositiu d’aplicació.\nTanmateix, es requereix que la última declaració d’IRPF no supere els 30.000 € i que no es tinga possessió d’altres immobles diferents de la bonificació. Aquelles famílies nombroses de caràcter especial, és a dir, aquelles amb 5 o més fills o filles tindran dret a sol·licitar una bonificació del 80 % de la quota integra amb un marge màxim de deducció de 300 €, de la seua vivenda familiar i en la data de la meritació corresponent al període impositiu d’aplicació. Les sol·licituds es faran en qualsevol moment durant l’exercici, però només aquelles rebudes abans del 28 de febrer tindran efecte en el rebut de l’IBI de l’exercici en curs.


No es poden servir dos amos - Salvador Cardús\nQue el president José Montilla, el novembre del 2007, anés a Madrid amb la cantarella d'una perillosa i creixent desafecció catalana cap a Espanya, s'entén. En canvi, no es comprèn que ara sigui Duran i Lleida qui, amb grans escarafalls, previngui les Corts espanyoles d'un possible xoc de trens entre Catalunya i Espanya, i encara menys que el president Mas reprengui aquella vella alerta sobre el perill d'una creixent manca d'estima dels catalans per la nació espanyola, com si CiU l'hagués de salvar.\nQuan Montilla va fer l'excursió a la capital de l'Estat per avisar del que passava a Catalunya, hi havia sobre la taula una possible sentència del Tribunal Constitucional que amenaçava el nou Estatut. Montilla demanava algun gest al govern de Madrid i a les institucions afins no tan sols per salvar la pròpia pell, sinó per fer creïble l'aposta unionista del PSC: la possibilitat d'una Catalunya plenament i confortablement espanyola. El gest del govern amic no va arribar mai i la sentència que confirmava el propòsit d'una "castració química" tal com es reclamava a l'Estat d'un Estatut prèviament ribotat, es va fer realitat al cap de tres anys d'angoixa expectant. Vet aquí una de les causes del descrèdit del PSC i el seu enfonsament electoral.\nDes de llavors, el clam per la independència, s'ha de reconèixer amb humilitat, s'ha estès al marge de la propaganda dels mateixos independentistes. Aznar havia exasperat el país, però l'empenta decisiva ha anat arribant gràcies al desvergonyiment dels missatges dels dos partits majoritaris i nacionals espanyols i de la seva claca institucional i mediàtica. La reforma constitucional de la setmana passada no és cap fet sorprenent, cap gir copernicà, per molt que Duran sobreactuï en vigílies electorals. I l'ultimàtum que ens ha posat el Tribunal Superior de Justícia de Catalunya perquè liquidem la immersió lingüística és conseqüència directa de la sentència del Constitucional. Res de nou sota el sol. La Constitució mai ha estat una porta democràticament oberta a les aspiracions actuals o futures del catalans, sinó una ratera. Espanya, per a les nostres aspiracions socials i polítiques, és una via morta.\nPer això, que ara es torni a parlar d'un xoc de trens pel fet -només greu des del punt de vista unionista- que CiU hagi estat exclosa del pacte entre els dos partits majoritaris i nacionals espanyols a l'hora de fer una modificació de la Constitució, sona com un viatge al passat. Quina lleialtat encara hem de demostrar a una Constitució en nom de la qual es neguen els nostres drets nacionals i les possibilitats d'emancipació i progrés econòmic? No em puc creure que Duran i Lleida s'acabi d'assabentar ara de quin és el projecte polític estratègic de fons de PP i PSOE, maniobres de distracció a part, i plori per un consens perdut que ja havia certificat la LOAPA.\nQuan Montilla va alertar de la desafecció catalana cap a Espanya, vaig escriure que la seva anàlisi era completament equivocada: allò que els darrers anys s'ha fet diàfan és la desafecció espanyola cap als catalans i la nostra vocació nacional. A Ens fan fora ( Avui , 21/11/2007) acabava: "No ens hi volen [a Espanya]. Molts catalans acabaran independentistes a la força". Quatre anys després, se'm fa incomprensible que CiU cometi el mateix error. En què quedem?: ¿es vol salvar Espanya al preu de ser-hi residuals, o ens dediquem a acumular forces per decidir com més aviat millor -"tenim pressa", deia Heribert Barrera- el nostre futur? Cal posar en guàrdia el colonitzador? ¿La nostra dignitat nacional passa per seguir implorant que ens deixin ser espanyols de ple dret? No n'esteu tips? Quin amo, quina nació servim?


El hijab polèmic\nHi ha qui ho considera el nou mocador de Nike un fre al feminisme\nNike ha tret a la venda el Hijab Pro.\nActualitzada 05/12/2017 a les 12:29\nEs va anunciar el passat mes de març i ara ja s’ha fet realitat: Nike ha tret a la venda el Hijab Pro, un mocador esportiu per al cap específicament pensat per a atletes musulmanes. El llançament d’aquest accessori ha provocat satisfacció entre moltes dones, que consideren que es tracta d’una revolució, ja que això permetrà que puguin participar en competicions esportives. També n’hi ha, però, qui titlla Nike d’oportunista i ho veu com un fre al feminisme.\nUna de les persones que s’ha mostrat encantada amb el hijab ha estat l’esgrimidora olímpica Ibtihaj Muhammad, una de les protagonistes dels anuncis de la nova peça. Muhammad, fins ara havia utilitzat mocadors sota el casc que eren massa gruixuts i pesats, que la feien suar i li dificultaven l’audició. L’estiu passat va provar el prototip de Nike i “de sobte podia escoltar, sentia que el meu cos podia refredar-se millor i més ràpid”.\nSegons l’esgrimidora, aquest mocador ajudarà que l’esport sigui “un espai inclusiu”. El mateix opina la corredora egípcia Manal Rostom, que va explicar a la cadena Al-Arabiya que “no es tracta només d’oferir un producte a les dones àrabs i musulmanes, sinó de donar una oportunitat a aquelles que retarden la idea de portar el vel per a competir”.\nA l’altra banda, les xarxes s’han omplert de comentaris negatius que vinculen el llançament del hijab esportiu amb un atac al feminisme. “Nike, amb el seu hijab de competició. Suposo que el cinturó de castedat reglamentari estarà al caure”, diu, per exemple, una usuària de Twitter.


FULL VERMELL: Paul Àries, teòric del decreixement\nHi ha diferents persones provinents del món acadèmic i particularment de la veïna França que han fet possible la divulgació d'aquesta forma de pensament. Serge Latouche, economista, escriptor i conferenciant carismàtic i infatigable potser és la cara més visible d'aquest corrent. Però n'hi ha d'altres, entre els quals destaca la vitalitat del politòleg Paul Ariès. L'entrevista de menys de set minuts que pots veure al vídeo adjunt dóna una idea de la forma d'entendre el món dels defensors del decreixement i del seu paper destacat en la divulgació d'aquest corrent que esdevé imprescindible per assegurar la supervivència tranquil·la de les societats humanes. Pots accedir a una altra entrevista més extensa a través d'aquest enllaç.\nAnònim 21 de març de 2014, a les 11:01\nBé... si això del decreixement no funciona, sempre ens quedarà fugir de la Terra i explotar altres planetes, per sort l'univers es ample...\nignasi 24 de març de 2014, a les 11:19\nNo ho descartis. Potser no anirem a viure a altres planetes però no dubtis que s'intenti extreure'n materials per seguir mantenint el nostre nivell de creixement...\nNúria 24 de març de 2014, a les 19:21\nEls que governen, els que remenen les cireres, haurien de fer un gir important en les seves polítiques consumistes. Però malauradament són els primers no interessats en el decreixement perquè en moltes ocasions són ells els que experimenten el creixement econòmic individual.\nignasi 24 de març de 2014, a les 20:00\nSí, és exactament així: la classe dominant vol que les coses segueixin així i des del poder econòmic condicionen les polítiques nacionals al seu favor. Això ho explica molt bé Susan George als seus darrers llibres, de lectura recomenable per cert, però ja en parlaré en un altre moment, tot i que a A CONTRATORRENT hi ha una entrada que en fa referència: http://acontratorrent.blogspot.com.es/2013/03/susan-george-sabiduria-i-revolta.html


Trobada dels clubs de lectura de Vilafranca amb l’escriptora Laura Ventura | Web del Ayuntamiento de Vilafranca\nHome Noticies Trobada dels clubs de lectura de Vilafranca amb l’escriptora Laura Ventura\nTrobada dels clubs de lectura de Vilafranca amb l’escriptora Laura Ventura\nTrobada dels clubs de lectura de Vilafranca amb l’escriptora Laura Ventura.\nEls lectors i lectores dels clubs de lectura de la Biblioteca Matilde Escuder de Vilafranca han realitzat una trobada amb l’escriptora Laura Ventura per comentar la seua darrera novel·la “La noche de los perfectos inocentes”. Aquest és el segon encontre amb l’autora, ja que a la primavera van llegir la seua òpera prima “Los ojos de Dorian”. Els llibres de Laura Ventura van arribar a Vilafranca gràcies a l’estança d’aquesta graduada en Magisteri a l’escola local com a docent d’infantil, el curs passat.\nAquestes trobades han servit a Ventura de termòmetre de l’acceptació dels seus treballs. Ha sabut, de primera mà, l’opinió dels lectors i lectores, tant en la vessant positiva com la negativa. “Allò que més aporta són les crítiques constructives, són les que et fan millorar”, afirma l’escriptora. I és que les aportacions fruit de la primera trobada les ha tingut en compte en la segona publicació.\nEls llibres constitueixen una bilogia de gènere negre. “Los ojos de Dorian” parla d’una desaparició i de l’aportació de Dorian, un xiquet amb autisme, a la investigació. “La noche de los perfectos inocentes” és una història independent, tot i que trobem els mateixos personatges. Per això Laura Ventura recomana la lectura d’ambdós per veure l’evolució dels personatges.\nLa primera publicació va néixer fruit del confinament i de la necessitat d’aquesta borrianenca d’escriure i d’expressar-se. El fet que quallara entre el públic la va animar a continuar. La segona part la va escriure l’any passat, compaginant la feina de docent a Vilafranca.\nLa seua impaciència i les ganes de veure el seu llibre a les mans del públic l’ha conduïda a decantar-se per l’autopublicació. “Les editorials tarden molt a contestar i a publicar”, ens confessa “i jo no tinc tanta paciència”. Ara bé, en aquest format no existeix la promoció que t’ofereix una empresa d’edició, i això dificulta arribar a la gent. En el seu cas la publicitat més important ha estat la del boca-orella. No obstant això, allò més fàcil en el mode d’autopublicació és treure el llibre al mercat: “l’escrius, el maquetes i el penges a Amazon. Ells mateixos ja s’encarreguen d’imprimir-lo i vendre’l” conta Ventura.\nLaura Ventura ja ha anunciat que hi haurà una tercera novel·la, encara que independent a les dues primeres. Tanmateix, no abandonarà el thriller. És el gènere en què se sent més còmoda i es defineix com una gran consumidora de gènere negre. “No em veig escrivint una altra cosa”, ens explica. De segur que la tercera entrega també passarà pels clubs de lectura vilafranquins.


Loggia de Senya Blanca - Arquitectura Catalana .Cat\nC. de Senya Blanca, s/n\nÉs una loggia de tipus brunelleschià. La planta és rectangular, la construcció és completament simètrica. Els murs longitudinals estan formats per set arcades de mig punt que reposen sobre columnes de capitell clàssic que reposen a la vegada sobre un alt basament que queda unit mitjançant una de pedra als del mur que dona al mar. A cada costat de les arcades sobre una porta lliura coronada amb un frontó triangular. Les parets laterals també tenen una obertura coronada amb un frontó triangular. La teulada és a quatre vessants de teules vermelles. Tot ell està fet de blocs de pedres molt ben pulimentades que al mateix temps que li dona serietat al conjunt no li heu un toc d'elegància. Fou feta construït per l'industrial Josep Ensesa i Gubert, qui el 1924 en col·laboració amb l'arquitecte Rafael Masó inicià lo que seria l'urbanització de S'Agarò. Fou construïda en el jardí de "Senya Blanca", casa del Sr. Ensesa, com a mirador, però molt aviat s'hi varen començar festivals de música, avui coneguts com a "Festival Internacional de Música", que es donen cita cada estiu comptant amb la participació dels més importants solistes del món musical.\nUrbanització projectada per Rafael Masó per a l'industrial Josep Ensesa l'any 1917, tot i que es duu a terme a partir de 1923. Masó ordena el terreny preveient un seguit d'espais públics (places, avingudes, escales i equipaments esportius i socials) que s'integren amb les parcel·les destinades a xalets. D'aquests cal destacar Senya Blanca, per al propi Josep Ensesa, l'Hostal de la Gavina, el xalet Domus Nostrum, els xalets Ensesa, Faixat, Gorina, Roquet, Graziella, Nurimar, Elimar, Lolimar, Roca Blanca, i el xalet que l'arquitecte va dissenyar per a ell mateix. A partir de 1935, any de la mort de Rafael Masó, es féu càrrec de les obres l'arquitecte Francesc Folguera, que projectà i construí l'església, completà el passeig de ronda i transformà el restaurant de la Gavina. A la postguerra es construeixen altres cases, bàsicament obres de Folguera i de Pelayo Martínez.\nEl xalet Ensesa és situat dins la urbanització de S'Agaró en una parcel·la amb vistes al mar a la punta d'en Pau. Es tracta del primer xalet de la urbanització. Aquest edifici va marcar la imatge de la resta de cases de S'Agaró. Casa de planta baixa i pis, d'estil noucentista. Té grans porxos, amb arcs de mig punt i finestres esculpides procedents de vells casals renaixentistes. L'any 1916 Josep Ensesa i Pujades compra uns terrenys sobre la platja de Sant Pol per fer-s'hi una casa. A causa de les mesures del terreny, l'arquitecte Rafael Masó projecta una petita urbanització a l'any 1917. El projecte queda aturat fins l'any 1923, quan el fill de Josep Ensensa Pujades, Josep Ensesa Gubert reprèn la idea. El projecte de Senya Blanca és de 1923-24 i la urbanització s'inicià posteriorment, l'any 1929. Amb posterioritat, Francesc Folguera construeix la llotja al jardí i l'ampliació de l'edifici principal.\nConjunto Urbanització S'Agaró | Senya Blanca


La orquesta del caos, Hangar i Befaco ofereixen una residència de curta durada de creació sonora | Hangar\nLa orquesta del caos, Hangar i Befaco ofereixen una residència de curta durada de creació sonora\nConvocatòria per sol·licitar un estudi per a estades curtes de creació sonora.\nHangar, centre de producció i investigació d’arts visuals i els projectes en resiència La orquesta del caos grup d’investigació en sò multifocal i Befaco, plataforma de desenvolupament de hardware musical DYI i Open Source obren convocatòria per ocupar un estudi de música el·lectrònica per a realitzar residències de producció i creació de treballs sonors.\nHangar oferirà els seus espais i material de producció sonor i Befaco posarà a disposició del seleccionat personal experimentat en el camp per al seu assessorament. La orquesta del caos posarà a diposició del projecte seleccionat el seu sistema multifocal per a la presentació final.\n1. Període de residència\nEl període de residència serà entre setembre i novembre de 2016.\n2. Prestacions i dotació de la residència\nEls artistes residents poden fer ús dels serveis següents de manera gratuïta:\nLaboratori d’imatge digital i autoedició de vídeo, ús de material audiovisual, participació de forma gratuïta als workshops i activitats que tenen lloc a Hangar, platós i sala polivalent, a més dels assessoraments en la producció per part de l’equip de professionals d’Hangar. Durant els Dijous Oberts, l’estudi podrà ser utilitzat per altres creadors amb cita prèvia i sota la supervisió d’un dels membres de Befaco.\nEn cas de necessitar-ho, el / la resident podrà comptar amb l’assessorament i assistència del Grup de Recerca de So Multifocal durant els dijous multifocals a Hangar, en els quals l’Orquestra del Caos posa a disposició el seu sistema d’altaveus en la seva versió octofònica clàssica circular per dur a terme experiències sonores relacionades amb la difusió multifocal, la disposició espacial d’altaveus i la programació per programari de comportaments sonors i musicals de tota mena.\nEls artistes residents també disposen d’una eina de publicació en línia on poden mostrar el seu treball i d’un canal específic d’àudio (soundcloud). Hangar i Befaco podran comunicar els resultats de la residència en qualsevol dels seus formats de publicació.\nPDF de les bases de la convocatòria.\nLa propera convocatòria per a la recepció de sol·licituds estarà oberta entre el 18 de abril i el 15 de Juny.\n15 de juny a les 23: 59h (GMT +1): data límit de recepció de propostes\n20 de juny: pre-selecció de les propostes rebudes\n4a setmana de juny: entrevista amb els / les artistes pre-seleccionats / es.\n30 de juny: resultat final.\nPer mitjà de convocatòria oberta.\nLa sel·lecció serà duta a terme per una comissió formada per representants dels diversos col·lectius que conformen la plataforma Hangar Sonor: 1 membre de la Comissió de Programes d’Hangar, 1 representant del Màster d’Art sonor de la UB i 1 membre de Befaco.\nLa sol·licitut es realitzarà telemàticament enviant la proposta de desenvolupament en format pdf a sergi@hangar.org, amb una extensió màxima de 3000 paraules. Es valorarà especialment la incorporació de vincles a treballs sonors del resident.\nEl document de sol·licitud ha d’incloure: dades personals i de contacte, un breu currículum i la descripció del projecte a realitzar.\nProjectar un resultat de la beca en format presentació i / o edició digital.\nImportant: Hangar no compta, actualment, amb cap beca dirigida a artistes residents a l’estranger que vulguin viatjar a Barcelona. Qualsevol artista, de qualsevol nacionalitat, pot optar a treballar en aquest estudi, tot i que haurà de passar un concurs estàndard. Els costos del viatge i estada a Barcelona i el lloguer de l’estudi van a càrrec de l’artista, amb un cost mensual de 50€ + iva.


Aprendre llengua tot jugant al Paraulògic - Jordi Badia\nEl Paraulògic és una avinentesa perfecta per a consolidar els coneixements ortogràfics i gramaticals i ampliar vocabulari · Però, sobretot, és un revulsiu perquè fa de la llengua un motiu de gaudi i de comunicació social\n15.01.2022 - 16:17\nActualització: 15.01.2022 - 17:17\nÉs dijous. Em llevo. Abans d’esmorzar ja hi he fet un cop d’ull. Ostres, no! Una Ç! Però si en català n’hi ha molt poques, de paraules amb Ç. Al començament de mot, tan sols ço i ça, que són massa curtes…\nComplet, complex, còmplice\nNo havia ensopegat cap joc tan estimulant com el Paraulògic. Ni mots encreuats, ni escrables ni res per l’estil. El Paraulògic, si no el combats, t’enganxa nit i dia. M’hi vaig aviciar aquestes festes i no hi ha hagut ni un dia que no hi hagi jugat. Cada dia és un desafiament nou. Vaig entenent aquesta gent que espera, a la nit, el canvi de Paraulògic per estrenar-lo. És fàcil d’engrescar-t’hi i no saber-te aturar, però ho has de fer i ho fas. Amb l’edat aprens a dosificar-te. De tant en tant, t’atures i et sembla que hi deixes de pensar. T’ho sembla, només, perquè tot d’una dius: “Calla, nan i nana; com és que no se m’havien acudit?” I t’hi tornes a enganxar. I et tornes a aturar, perquè ets fort i te’n saps estar.\nQuè és el Paraulògic, el joc lingüístic que ha revolucionat Twitter?\nEn el Paraulògic, vulgues no vulgues, s’estableix una mena de lligam còmplice amb els creadors. Hi ha això dels tutis. Els dies assenyalats d’aquestes festes, els tutis em van robar el cor: escudella, el dia de Nadal; primer i primerenc per Cap d’Any. I el súmmum, el dia de Reis: t’esperes el tortell, i no: hi ha poltrona. És clar! La poltrona del gran Tortell Poltrona, la poltrona dels Reis bons i la poltrona dels mesquins, corruptes, escarxofats a la poltrona. Brillant! És allò de començar a jugar i pensar: “Vejam què em volen dir, avui, els de Rodamots?” És un plus, un plus que s’ha d’agrair.\nBé, centrem-nos, que avui la cosa és difícil. He escrit llança i per un moment no m’he vist capaç de trobar-ne cap més. “Quin filòleg de pa sucat amb oli”, he pensat. Fins que he vist que havia de deixar estar la Ç, que m’havia captivat, i jugar amb les altres. Ara sí: aldeana, anada, alenada, andana. Avancem.\nVilaWeb integra a partir d’avui el Paraulògic a la seva oferta diària\nMots nous, mots vells\nUna de les virtuts més contrastades del Paraulògic és que t’ajuda a refer i a eixamplar el teu vocabulari. Hi ha aquells mots que tenim mig enterrats a la memòria. Avui m’ha passat amb senalla, una paraula que deien els pares i que ja tenia mig oblidat. M’ha fet recordar una distinció que fèiem a Callús i que trobo recollida a l’Alcover-Moll: la senalla és de palma i el cabàs, d’espart. Quants dies feia que no llegia senalla! Continuem. He escrit llança i provo si llença vol dir res. Sí, l’accepta. Però no en tinc prou i clico damunt el mot per a saber-ne el significat: un ormeig de pesca, d’acord. I què més? “Cordill posat tibant entre dos punts en pujar una paret, un marge, etc.” Caram: no ho sabia, que aquell cordill que posen els paletes perquè les parets no pugin tortes tingués nom. I encara en vull saber més i consulto l’Alcover-Moll, on trobo una locució que no sabia, pròpia de Vinaròs: “T’he vist la llença, Manel!: es diu per indicar que s’ha descobert o endevinat la intenció que altri portava oculta.”\n“Com que és incorrecte?”\nUna de les ensopegades que ha sobtat més els jugadors del Paraulògic és això dels mots “incorrectes”. Les regles de joc ho expliquen prou: “No s’admeten noms propis; només paraules que figurin al Diccionari de la llengua catalana de l’Institut d’Estudis Catalans (DIEC).” I encara, per a reblar-ho: “El missatge ‘Incorrecte’ no vol dir que la paraula sigui incorrecta; hi ha moltes paraules correctes que no tenen entrada pròpia al DIEC. Vol dir simplement que la paraula no s’ajusta a les regles del joc, això és tot.” També diu que s’accepten femenins però no plurals, cosa ben lògica. Amb les normes clares, les sorpreses ens les causa descobrir que tal o tal mot no són al diccionari. Avui tenim una D i una A, cosa que ens permet de formar mots acabats en -ada. Després de llança escric llançada i l’accepta. Després de llença escric llençada i no. Vejam, què passa, aquí? Miro al diccionari: llançada és un cop de llança i llençada no hi surt; és a dir, no pot ésser res sinó el participi de llençar; i els participis no compten. El meu jo protestaire diu: “Però també el podem fer servir com un nom, en frases com ara ‘Per buidar els armaris farem una llençada de roba’.” Les normes són les normes; deixem-ho estar…\nQuè és RodaMots, la web que hi ha darrere el Paraulògic?\nProsseguim. Hi afegeixo anal. I després annal. Ep!, com és que no l’accepta? Miro al diccionari i –ai, las– és sempre plural (“Els annals de la història…”, és clar). Bé, per sort també hi tenim la S avui. Doncs annals i avall que fa baixada. El cervell s’activa i escric gairebé compulsivament: anell, anella, anellada, dansa, dansada, nas, nasal, nassada. Provo per provar: nassal. I l’accepta. Hi clico: ‘part de l’elm corresponent al nas’. Torno a provar sort amb el cognom d’una gran actriu: sansa. Doncs també: ‘pinyolada’. Encara més: sense, que em porta a sens (“sens dubte”).\nPerò, noi, encara no he trobat cap tuti. És per culpa de la maleïda Ç. Amb un esforç mental, en trobo dues amb la lletra del dimoni: enllaç i ençà. I enllaç i ençà em porten a enllà. Però no me’n surten més. Del tuti, res de res. Bé, què hi farem? No deixem la màquina encallada: danès, danesa, ensalada, senda, sàndal…\nUn pas per a recuperar l’autoestima lingüística\nHe d’anar a fer una gestió al banc, que hi tinc hora demanada. Quan acabem, el delegat em parla del Paraulògic. “T’he de demanar una cosa: tu les trobes totes?”. “Ui, no, no. Fins i tot els creadors diuen que és molt difícil, encertar-les totes.” L’home, alleujat, m’explica que s’hi va enganxar el dia de Nadal, quan va veure la passió dels seus nebots. “El meu nebot tenia un grup de WhatsApp i la meva neboda un altre. I de tant en tant es comparaven: ‘Nosaltres ja en tenim trenta. I vosaltres?’ ‘Trenta-tres!'”\nQue la gent en parli, que parli de llengua, que hagi sortit tant als mitjans de comunicació, en un moment en què les enquestes indicaven una davallada de l’ús del català, és providencial. A les xarxes no s’havia parlat mai tant de llengua com ara. No cal sinó clicar en l’etiqueta #Paraulògic de Twitter i us hi podeu entretenir una bona estona. Hi trobareu coses divertides, com ara una broma, recordant Inés Arrimadas –”Coi! Al Paraulògic no m’accepten ‘trigo'”–, però també hi podreu comprovar que la passió parulògica ha entrat a les aules, i això és una gran notícia: “Amb els alumnes de 1r d’ESO he dedicat la sessió d’avui a presentar el joc #Paraulògic i hem aconseguit, entre tots, fer 65 paraules de 84 possibles. Llegint la definició de cada paraula.”\nEm meravella aquesta comunicació intensa per a parlar de llengua. I aquesta creativitat, aquests diàlegs que s’estableixen servint-se de mots del dia. El dia de Reis, una twittaire escriu: “El tortell de reis del #paraulògic d’avui pot ser de nata o el millor tortell del món, el Tortell Poltrona!” I algú li respon: “Ves que la patronal no t’esguerri el dia.” I la cosa continua: “De la mà del patronat de l’habitatge”. I més: “Mentre tot trontolla.” I clou, la mateixa usuària que havia engegat l’enfilall coral: “Però no mentre vas en tatano, que trobo indignant que no l’accepti… Cavall Fort n’hauria de fer una queixa formal!”\nAcabaré sense haver trobat el tuti (amb una Ç?, amb dues vocals?, s’han tornat boigs…). Res, he de plegar. Tot té un començament i un final, com les novel·les. Final? Novel·les? És clar: desenllaç, aquest és el tuti!\nPodeu seguir el perfil oficial del Paraulògic a Instagram via @paraulogicoficial


Al cap dels anys, també el mestre Antoni Ros Marbà va arribar a Santiago de Compostel·la per fer-se càrrec de la Real Filharmonía de Galícia. I és també per un doble afecte envers la ciutat i l’amic desaparegut que el mestre Ros va emprendre una reelaboració orquestral d’aquella suite guitarrística. El resultat és aquesta Compostela, una obra enllestida l’any 2003, quasi paral·lela a la suite per a guitarra. Opinió d'altres usuaris\nMolts clients ho compren així...\tCompostela - suite per a orquestra\t+\nPreu per als dos:\t30,34 €\nAfegir al cistell\tCompostela - suite per a orquestra\tde Frederic Mompou 15,34 €\nSonata per a orgue-Josep Maria Mestres-QuadrenySonata per a orgueJosep Maria Mestres-QuadrenyPreu: 5,72 €Afegir al CistellSimfonia núm. 1 en Sol major "Oriental"-Josep PonsSimfonia núm. 1 en Sol major "Oriental"Josep PonsPreu: 15,34 €Afegir al CistellObertura núm. 6 en Re major-Josep PonsObertura núm. 6 en Re majorJosep PonsPreu: 20,59 €Afegir al CistellFantasia per a tuba i piano-Bartolomé Pérez CasasFantasia per a tuba i pianoBartolomé Pérez CasasPreu: 7,75 €Afegir al Cistell\nIniciBotigaCompostela - suite per a orquestra Truca'ns 933 426 175 Notícies i blog


Amb set-cents anys d'història, el Corpus de Barcelona és el màxim exponent de la tradició cultural de la capital catalana. Font: Ajuntament de Barcelona\nExposicions, xerrades, tallers, ballades, publicacions o la declaració de Festa Patrimonial d'Interès Nacional, han estat alguns dels actes més significatius. Font: Ajuntament de Barcelona\nHan passat set-cents anys des de la primera referència documental del Corpus de Barcelona, celebrada l'any 1320. Font: Ajuntament de Barcelona\nHan passat set-cents anys des de la primera referència documental del Corpus de Barcelona, celebrada l'any 1320. Per aquest motiu, la catedral de Barcelona, juntament amb la col·laboració de l'Ajuntament, la Federació d'Entitats de Cultura Popular i Tradicional de la Barcelona Vella i el Departament de Cultura, ha dedicat una llarga programació d'actes durant el Corpus 2020 i el Corpus 2021 a la celebració de l'aniversari. Exposicions, xerrades, tallers, ballades o la declaració de Festa Patrimonial d'Interès Nacional, han estat alguns dels actes més significatius.\nAra la commemoració arriba al seu final amb els últims actes: un cicle de conferències per reflexionar sobre les dimensions de la festa. Del 6 d'octubre al primer de desembre, podrem assistir a cinc ponències dirigides per doctors universitaris que debatran sobre teologia, teatralitat, iconografia, el paisatge sonor i la custòdia de la Catedral de Barcelona.\nPer començar, la xerrada 'Contextualització teològica del Corpus: controvèrsies i heretgies' inaugurarà el cicle el 6 d'octubre amb la participació de Gabriel Seguí. El ponent és professor de l'Ateneu Universitari Sant Pacià, doctorat en Teologia i expert en texts litúrgics medievals.\nEl Dr. Biel Seguí (@unisantpacia ) pronunciarà la primera conferència del cicle de tardor.\nLa institució de la festa del Corpus en el s. XIII s’esdevé en un context teològic que té l’origen en les disputes eucarístiques.#CorpusBCN #Corpus700 pic.twitter.com/bQiu95EQPr\n— Catedral de Barcelona (@catedralbcn) September 29, 2021\nSeguidament, el 20 d'octubre, Francesc Massip oferirà una ponència sobre 'La Festa de Corpus: cerimònia, ritual cívic i teatralitat'. Massip és professor de la Universitat Rovira i Virgili i coneixedor per excel·lència de la teatralitat popular catalana de l'època medieval.\nDe cara al novembre, les conferències s'endinsaran en la simbologia i els elements totèmics que caracteritzen el Corpus. 'La iconografia del Corpus', n'és un exemple, una xerrada celebrada el 3 de novembre a càrrec del doctor César Fava, expert de l'àrea medieval del Museu Nacional d'Art de Catalunya. També en formarà part 'La Custòdia de la Catedral', dirigida el 17 de novembre per Joan Domenge, professor de la Universitat de Barcelona.\nPer concloure, 'El paisatge sonor de la processó' tancarà el cicle l'1 de desembre, on Tess Knighton, reconeguda per la seva llarga trajectòria com historiadora de la música i musicòloga, parlarà sobre els aspectes menys investigats del Corpus.\nEl Museu Diocesà de Barcelona acollirà les conferències, totes seran d'entrada gratuïta, però cal inscriure's prèviament per poder controlar l'aforament i respectar les mesures de seguretat.\nAmb set-cents anys d'història, aquesta festivitat és el màxim exponent de la tradició cultural de la capital catalana. Considerat motor i inspiració artística, el Corpus de Barcelona destaca per la capacitat de combinar el vessant cívic amb la celebració religiosa, i mantenir la seva essència i popularitat al llarg dels segles.\nDefinida com 'la festa de les festes', la commemoració del seu aniversari ha estat una data present al calendari de tots els barcelonins. La celebració s'inicià l'any passat, en un format virtual, i ha continuat aquest any retornant la festa a la presencialitat.\nEnguany els carrers han rebut el Corpus amb més força que mai i, per primera vegada, hem pogut gaudir de la programació en els deu districtes de la ciutat, amb la processó, l'ou com balla, les catifes de flors, els repics de campanes, exposicions, presentacions i balls.\ncultura popular i tradicional, patrimoni cultural, Festa de Corpus, barcelona, Barcelonès


El model més sòlid i robust de Muro: Matèria. Amb ell aconseguiràs el toc estètic formal i robust d'una sabata amb la sensació d'una sabatilla. La seva sola de EVA ultra lleugera i mitjó interior et faran oblidar que portes alguna cosa ja.\nTeixit exterior en microfibra blau marí (teixit sintètic similar al davant), teixit interior en microfibra negra, "eslip on" interior de elastà blau marí efecte mitjó, plantilla ergonòmica d'escuma, sola de eva expandida blau marí, cordons blau marí.\nEsportives marca Muro model Materia Density Blue color blau marí.


El congrés dels mòbils, llest per aixecar el teló\nHi haurà 1.300 expositors de 200 nacionalitats\nS'espera que la cita deixi 220 milions d'euros a Barcelona\n3 min. Barcelona 13/02/2011 21:43\n260x366 Porta del recinte del Mobile World Congress a la Fira de Barcelona / PAULA MATEU Porta del recinte del Mobile World Congress a la Fira de Barcelona / PAULA MATEU\nEl Mobile World Congress (MWC), que arrenca demà a Barcelona, ha aixecat de nou gran expectació a la ciutat, que es despertarà amb un ple als hotels i amb optimistes perspectives durant tota la setmana per al sector de la restauració i el gremi de taxistes, entre d'altres.\nEl congrés de mòbils, que se celebra del 14 al 17 de febrer, és el més important del món sobre telefonia mòbil que organitzen operadors i fabricants, i genera un impacte econòmic de més de 220 milions d'euros gràcies als seus 55.000 visitants, més de la meitat d'ells càrrecs directius.\nGairebé 800 operadors de telefonia mòbil d'arreu del món i més de 200 empreses seran presents a la capital catalana, on compartiran espai amb 2.400 periodistes acreditats.\nEl Mobil World Congress reunirà les propostes de més de 1.300 expositors de més de 200 nacionalitats, entre els quals es troben 67 empreses espanyoles, 35 d'elles catalanes.\nEl Gremi d'Hotels de Barcelona preveu una ocupació del 95% als establiments hotelers, que mantindran el preu de l'any passat, segons el pactat amb l'organització.\nL'organització del congrés necessita unes 21.000 habitacions, que té ja reservades a un preu que no ha de repercutir l'IPC, encara que el president d'aquest gremi, Jordi Clos, no descarta que alguns establiments s'hagin quedat al marge de l'acord de contenció del preu i ofereixin tarifes més altes.\nAixí, l'habitació estàndard dels hotels de cinc estrelles és d'uns 352 euros; de 4 estrelles, 246; mentre que les de tres estrelles costen 195 euros.\nEl Mobile World Congress obligarà també l'aeroport del Prat de Llobregat a realitzar un esforç suplementari ja que s'incrementarà en un 30% el nombre d'usuaris d'aquesta instal·lació, i està previst rebre fins a 148 vols privats, 73 d'arribada i 75 de sortida, fet que suposa un augment del 100% en relació amb una setmana habitual en el mes de febrer.\nEn els dies de més afluència de passatgers, avui, diumenge 13, i demà, 14, es reforçarà entre un 20 i un 25% el personal de gestió de parades de taxi i s'habilitarà una zona d'aparcament per a taxis de luxe a la segona planta de l'aparcament públic per als assistents que optin per aquest servei.\nPer prevenir els furts al descuit que es produeixen a Barcelona, els Mossos d'Esquadra reforçaran la seva presència en punts turístics de la ciutat i donaran consells als participants, com el que evitin donar la imatge de despistat i que no desatenguin les seves pertinences.\nUn total de 330 agents de la policia autonòmica reforçaran el dispositiu de seguretat per evitar al màxim que els assistents al congrés, la majoria amb alt poder adquisitiu, es converteixin en víctimes de furts o robatoris.\nPer primera vegada, als locals de restauració de l'interior de la Fira de Barcelona, que acull el saló, s'alertarà per megafonia perquè els participants no perdin de vista els seus maletins, bosses, carteres o mòbils.


Samarreta tècnica de pesca personalitzada amb un disseny únic | Sublisport\nInici Gamma Pesca\nCrea la teva samarreta de pesca personalitzada\nSubli Sport us ofereix samarretes de pesca personalitzades de qualitat i tota una gamma d’equips de pesca personalitzats, elaborats segons les vostres peticions del teixit tècnic UFP50, personalització il·limitada amb els colors i logotips del vostre club o equip.\nDescobreix la nostra gamma de roba de pesca personalitzada\nDeixeu-vos seduir per l’elecció de la roba que ofereix Subli Sport. samarreta de pesca personalitzada, dessuadora de pesca personalitzada, jersei de pesca personalitzada, tallavents, escalfador de coll UFP50, una gamma completa de roba personalitzada dedicada a la pesca esportiva.\nUna samarreta de pesca personalitzada amb un disseny únic\nTeniu previst oferir al vostre club o al vostre equip material de pesca personalitzat i eficient. Esteu al lloc correcte! El nostre objectiu final és oferir a vosaltres i al vostre club o als vostres clients samarretes de pesca tècniques úniques, dessuadores de pesca personalitzades i escalfadors de coll UFP50. Ens prenem molt seriosament aquesta tasca i estem segurs que us sorprendrà gratament la creativitat dels nostres dissenyadors i la qualitat dels nostres teixits. Els nostres dissenyadors han treballat incansablement al llarg dels anys per dissenyar alguns dels aparells de pesca més bells i elegants per als nostres clients.\nSamarreta de pesca personalitzada respectant la vostra comoditat\nLes nostres samarretes de pesca personalitzades són adequades per a la pesca esportiva. Els teixits tècnics utilitzats es fabriquen a partir de PET reciclat. les característiques tècniques dels teixits d’un proveïdor italià, transpirables, antibacterians, de termoregulació, protecció solar UFP50, suaus i còmodes, us proporcionaran un confort òptim quan practiqueu la pesca esportiva. Ja no hi ha sudoració excessiva ni fred.


Atzar - La vida versió Champions League\nEls símptomes són clars: nàusees matinals, hiperventilació, dolor al sotaventre, cansament i, en el cas de les dones, transtorns hormonals. Aquests són els símptomes d’un opositor normal a una setma a de la prova final. M’havien advertit que era dur, però passar-ho és més dur del que hom imagina. Hom se sent atrapat per la coordenada temps: no es pot avançar -que passe ja, l’examen-, ni es pot tirar enrere -he de preparar més coses. Preparar més coses. Més coses. Més-.\nSé que el camí de l’autocompassió és tan improductiu com inevitable; però arribe a les portes de les oposicions amb la sensació que l’atzar m’ha posat entrebancs en els últims mesos. De març a juny m’ha sembrat el camí d’esdeveniments que absorbeixen temps i dedicació, d’aquells que només passen una vegada a la vida, o una vegada a l’any. I han decidit vindre tots de la maneta.\nA poc més de vint-i-quatre hores de la primera gran prova per aconseguir un demà més tranquil només espere que el mateix atzar que m’ha furtat els dies i les hores tinga ara la compassió, l’encert -o la justícia- de fer-me costat.\n29 de juny de 2009 a les 10:04 pm\nVeuràs com tot anirà bé! No t’atabalis… de fet, si t’ho penses bé, no et serveix de res, no?\nVinga, ànims que falta poc!\n29 de juny de 2009 a les 11:03 pm\nhe arribat casualment, per ATZAR, als teus apunts diaris i he sentit altre cop els teus mals, en parlar d’oposicions.\nSé molt bé del què parles i no em resisteixo a enviar-te molts ànims. força, coratge i resistència.\n29 de juny de 2009 a les 11:35 pm\nuna abraçada i que la força t’acompanye…\nPATER WARREN!!! ha dit:\n30 de juny de 2009 a les 1:16 am\n…EStÀ Amb tu, Marteta!!!\nI tu ho saps!! I ell ho sap!!!\nHa vingut a ta vida a donar-te llum i l’esperit del Pater Warren, transmutat en el cos glamourous i de talla “38 i una miqueta” de la teua mestra Purification et fan costat i et donen FORçA força…ni et penses que has d’evitar aconseguir ésser una funcionària que funcione!!!\nParaules des del més enllà, escrites des del més “acà”\nPetonets de pater warren i esperit de Purification quasi-murciana, EA!!!\n30 de juny de 2009 a les 12:21 pm\nMolta però que moltíssima sort!!!!\n30 de juny de 2009 a les 2:06 pm\n30 de juny de 2009 a les 4:33 pm\nBé, ja sabràs alguna cosa? Ha eixit un tema ben estudiat o d’eixos vistos només per damunt.\nVa, conta. Que ara estaràs més tranquil·la.\n1 de juliol de 2009 a les 3:36 pm\nMarta, però segur que t’ha eixit super bé. Ja et dic jo que eres una enciclopèdia parlant. Jo no puc queixar-me, perquè l’examen estarà aprovat, però el número de places és depriment.\nDeus pensar que tot és una experiència, i que així aconseguiràs controlar els nervis.\n1 de juliol de 2009 a les 11:20 pm\nHa anat bé. No ha estat brillant, però suficientment correcte. Ja vorem…\n2 de juliol de 2009 a les 1:48 pm\n4 de juliol de 2009 a les 12:04 pm\nPoden ser nervis i estress per les opos… o pot ser que estigues prenyada… 😛


Carme Chacon 2.0 | Observatori de ciberpolitica de Joselito\n← Socialistas contra el canon\nLa Constitución no permitiría la independencia, aunque fuera la opción mayoritaria en un territorio →\nLa candidata del PSC per Barcelona ha llençat un blog de campanya atípic, diferent al que acostumen a fer els candidats. Quina és la diferència?… no és que posi videos de youtube (que això ja ho fan molts), que posi a l'abast les seves fotos del flickr, permeti fer comentaris, retroenllaços, faci RSS o estigui fet en WordPress…\nNo, aquesta no és la novetat, encara que hi són totes aquestes opcions. La veritable novetat és que és un blog col·laboratiu… Els articles no el fan el seu equip de campanya, ni són reflexions fetes desde la seva tarima. No, aquest blog és veritablement 2.0 ja que exigeix l'existència d'un seguit de bloggers pròxims a la seva candidatura, de militants del PSC que facin articles i posts sobre les raons de votar la candidatura del PSC encapçalada per la Carme Chacon en les properes eleccions generals.\nÉs sorprenent, i agafa l'estil del blog Désirs d'Avenir, de la Segolène Royal, sense arribar a ser una “web de la candidatura”, donant més pes a la col·laboració de la militancia.\nAquesta iniciativa li dona una mica d'aire fresc a la campanya, i reforça la bona web del candidat Zapatero. Veurem si realment és una web col·laborativa o no… jo com a mínim provaré d'enviar uns quants posts durant la precampanya a veure si realment el publiquen.


La UdG selecciona 12 estudiants que rebran una beca salari de 6.000 euros - Diari de Girona\nLa UdG selecciona 12 estudiants que rebran una beca salari de 6.000 euros\nLes ajudes es repartiran en deu mensualitats - S'han presentat 172 sol·licituds\nacn | girona 20.03.2019 | 12:01\nLa UdG selecciona 12 estudiants que rebran una beca salari de 6.000 euros UdG\nLa Universitat de Girona (UdG) ja ha anunciat els dotze alumnes de grau seleccionats per rebre una beca salari. La UdG ha rebut un total de 174 sol·licituds per optar a aquesta beca, tot i que només 148 reunien les condicions necessàries. Es tracta d'un tipus d'ajuda que es paga amb fons exclusivament de la universitat i la peculiaritat és que s'ingressen 600 euros al mes a cada alumne, com si fos un salari. L'objectiu és compensar als estudiants amb ingressos baixos amb un sou per tal que no hagin de buscar altres feines per pagar-se la universitat i puguin dedicar-se en exclusiva als estudis. Cada beca consta de 6.000 euros que es reparteix en deu mensualitats, que correspon a la durada del curs universitari.\nLes beques salari que ha engegat aquest curs la Universitat de Girona són les primeres ajudes amb fons públics que provenen del mateix centre i que es reparteixen en format de salari de tot l'estat espanyol. En altres centres com la Universitat Pompeu Fabra o la Universitat de Barcelona, hi ha iniciatives similars però les ajudes estan convocades per fundacions o altres entitats.\nEls estudiants escollits formen part d'estudis molt diversos. L'àmbit sanitari predomina amb la meitat dels estudiants escollits, en què tres alumnes són de Medicina i tres més d'Infermeria. La resta, estudien Administració i Direcció d'Empreses, Pedagogia, doble titulació de Biologia i Biotecnologia, doble titulació de Dret i Ciències Polítiques i de l'Administració, doble titulació d'Administració i Direcció d'Empreses i Economia i doble titulació de Mestre d'Educació Infantil i Mestre d'Educació Primària.\nLa facultat d'Educació i Psicologia és la que té més alumnes sol·licitants (22,6%) seguit de la Facultat de Ciències (17,4%) i la Facultat de Dret (15,1%). Els ajuts tenen sol·licitants de tots els cursos acadèmics: des de primer (33,72%) i segon (17,44%) fins a tercer (21,51%) i quart (4%). També hi ha sol·licitats de cursos més avançats –cinquè (4%) i sisè (0,5%)–, en els casos de graus més llargs com Arquitectura i Medicina.


Les aus del delta de l'Ebre - Salobrars, erms i salines\nAls terrenys argilosos més propers al mar i més baixos del Delta, les aigües freàtiques salades i superficials produeixen una salinització del sòl, per ascens capil·lar fins a la superfície.\nPoques plantes estan adaptades a viure en aquests terrenys salabrosos. Les plantes halòfiles, pròpies de medis salins, utilitzen estratègies de compensació osmòtica mitjançant l'acumulació d'aigua i sals en els seus teixits, o per secreció de sals per l'epidermis.\nLa planta més coneguda és la sosa, que, juntament amb d'altres com el salat, la salsona, els limonium i alguns joncs halòfils, formen les comunitats vegetals que coneixem com a salobrars, de caràcter arbustiu i sovint inundats per aigües salobroses a causa de filtracions o inundació marina.\nEs creu que devien formar grans extensions a tota la plana deltaica, però en l'actualitat ocupen àrees relictes i esparses barrejades amb comunitats de sorral i palustres. El salobrar més extens del Delta es troba actualment a la Punta de la Banya i a la zona de la Tancada.\nEl salobrar està freqüentat per tot tipus d'aus camallargs, des de martinets i bernats fins a tot tipus de limícoles, com el camallarga i el corriol. També trobem gavines i xatracs que formen colònies nidificants.\nTot i la importància botànica i ecològica, com a hàbitat i zona de nidificació d'aus aquàtiques, els salobrars estan amenaçats per la proliferació de projectes d'instal·lacions urbanístiques i piscifactories que ocupen aquest tipus d'espais.\nJoncars i erms salats\nEn llocs menys salobrosos, de transició cap a altres comunitats vegetals, o salobrars degradats pel pasturatge, hi ha alguns joncs halòfils que formen comunitats anomenades jonqueres o erms salats.\nAquesta vegetació sol ser ocupada per ramats de bous que pasturen i formen espais oberts, més o menys coberts de vegetació, que són l'hàbitat d'algunes espècies d'ocells que prefereixen aquests espais més oberts.\nMalgrat ser abundants a la fi de l'edat mitjana al Delta, en l'actualitat només resten en funcionament les Salines de la Trinitat, situades a la Punta de la Banya (en groc al mapa de dalt).\nEls quadres de les salines constitueixen uns ambients aquàtics molt particulars, a causa de la forta concentració salina, per damunt de la del mar, que només permeten la vida d'alguns organismes com diatomees, algues cianofícies, algun mol·lusc i petits crustacis coml'artèmia.\nPoques aus, com ara el bec d'alena, el camallarga i l'ànec blanc hi troben el seu aliment, encara que cal destacar-hi el flamenc, que ha desenvolupat un conjunt d'adaptacions fisiològiques i anatòmiques per explotar amb èxit aquests ambients hipersalins.


Cerca: Enciclopedies al camp TIPUS_DE_RECURS AND Desenvolupament sostenible al camp MATERIA\nEnciclopedia de los sistemas de soporte de la vida: Encyclopedia of Life Support Systems\nL'enciclopèdia EOLSS tracta sobre el desenvolupament sostenible aplicat a la satisfacció de les necessitats humanes a través del progrés socio-econòmic i tecnològic simultàniament i la conservació dels sistemes terrestres naturals. S'ha creat amb el suport de la Unesco i és d'accés lliure, tot i que cal registrar-se. Cal destacar que presenta perspectives de totes les regions i cultures del món i que vol acabar amb les diferències culturals, racials, geogràfiques, polítiques, de gènere, edat o religió.\nEnciclopèdia electrònica vinculada al programa The Atmosphere, Climate & Environment Information Programme. Desenvolupada des del 2000, tracta temàtiques relacionades amb el desenvolupament sostenible com: la Terra i l’home, principis, medi ambient, recursos de la societat, economia, indicadors i actuacions. El contingut és molt actual i està ben exposat. Consta d'una secció de preguntes freqüents que serveix d'ajuda per a la consulta. Íntegrament en anglès.\nMedi ambient, Canvi climàtic, Desenvolupament sostenible\nEnciclopèdia electrònica desenvolupada pel programa The Atmosphere, Climate & Environment Information Programme. Creada l'any 2001, conté tot els termes relacionats amb aquesta temàtica agrupats sota diferents encapçalaments: pluja àcida, qualitat de l’aire, atmosfera, canvi climàtic, escalfament global, capa d’ozó, sostenibilitat i el temps. En anglès i francès.


Alarmes i sistemes de seguretat per a bastides i obres\nNostres sistemes d'alarmes estan basats en la possibilitat de poder oferir diverses tecnologies per evitar que un intrús pugui accedir a l'habitatge a través de les bastides.\nDisposem d'equips electrònics d'última generació que estan concebuts per treballar a la intempèrie en condicions climatològiques extremes. Mitjançant la col·locació estratègica dels sensors en l'estructura de la bastida, assegurem la protecció del mateix amb la màxima garantia.\nDetectors amb Càmera\nL'alta tecnologia dels nostres detectors amb càmera ens permet verificar a tot moment si el salt d'alarma ha estat una alarma real o ha pogut ser una falsa alarma.\nAquestes imatges podrem rebre-les en els nostres telèfons a més de rebre-la la Central Receptora d'Alarmes.\n● Barreres infraroges\nAquest dispositiu de seguretat funciona com una xarxa de raigs creuats. Cada transmissor és llegit per tots els receptors, la qual cosa permet tenir un sistema de detecció d'alta seguretat i eficàcia, estudiat específicament per evitar falses alarmes.\nDe fet la detecció es produeix de manera diferenciada: quan s'interromp un sol raig, es retarda l'activació de l'alarma, mentre que si són dues o més raigs interromputs l'activació de l'alarma és inmediata.\n● Detectors volumètrics\nL'alta tecnologia dels nostres sensors volumètrics permet detectar les variacions tèrmiques i de moviment que es produeixin en la bastida.\nDiscriminen perfectament entre el dia i la nit i si les condicions climàtiques canvien (boira, vent, pluja, etc.) els sensors s'adapten per si sols a les noves condicions. La sensibilitat i capacitat de detecció es manté inalterables per no generar falses alarmes.\n● Detectors de Cortina\nAquests detectors de cortina estan pensats per a l'exterior podent detectar a banda i banda de l'equip. Aquests tipus de detectors no generen cap tipus de falses alarmes.\n● Prevenció de robatoris en habitatge amb bastides en façana i patis\n● Tancar finestres i persianes accessibles des de les bastides.\n● Tancar les finestres de l'escala accessibles des de les bastides.\n● No exposar a la vista objectes de valor que puguin ser vists des de les bastides.\n● Procurar la instal·lació de bastides amb mesures de Seguretat


cinc cèntims: 'PARENZANA' I... VENÈCIA! - 09/09/2015\n'PARENZANA' I... VENÈCIA! - 09/09/2015\nAnem consumint el capítol a Croàcia; tot el que comença, acaba, només faltaria. L'atractiu i seducció d'Umag s'esvairà (que no s’oblidarà) aquest mateix matí. Però ho tenim ben après: 'a camins llargs, passes curtes!'. Així que esmorzem serenament i ens reconfortem amb la bonança que ens acompanya..., confortats pels al·licients propers. Carreguem maletes i ens llancem a la claredat i precisió d'un eslògan indefugible: 'Putovanje sredisnjom Istrom; Nadahnuto prosloscu', en el que confesso és una aposta personal a cara o creu, que ens permetrà conéixer els paisatges multicolor de l'interior de la península d'Istria.\nLa sorpresa es descobreix al cim del turó que sosté el poble de Vizinada, on topem (‘in extremis’, quasi de miracle després d’un embolic per carretera) amb el tren Parenzana, que perseguirà les passes dels seu predecessor fins a la ciutat medieval de Motovun.\nA banda de la bellesa natural de la vall del riu Mirna, gaudirem d’un tast romàntic d’història local subratllant, amb aquest petit tren, un trosset de l’antiga i estimada línia de més cent vint quilòmetres de ferrocarril Parenzana, que travessava Ístria (des de Trieste fins a Porec!).\nAquella singular connexió, que avui dia agermanaria tres països, s’extingí a meitats dels anys trenta, si bé li rendeix homenatge aquesta menuda i simpàtica rèplica. Amb les polseres corresponents, i uns oportuns glopets de vi local com a benvinguda, resseguim l’itinerari que ens acosti a l’estació ‘Rakotule’.\nEn aquesta pausa intermèdia Martí i Arnau s'entretenen de valent, ja sigui oferint menjar als animalets que hi trobem, o gaudint del paisatge istrià i del parc infantil, o perpetrant l’enèssima cercavila… en aquesta ocasió, de pedretes. Ens acompanya una acordió amb melodies tradicionals de la zona, pà casolà amanit amb el cèlebre oli peninsular i…el xiulet irresistible del tren Parenzana convidant-nos a reprendre el viatge.\nLa segona part del viatge es reserva la distracció afegida d’un parell de ponts de fusta i un túnel. Diversió i excitació garantida entre els passatgers més petits; i admiració i sorpresa en contemplar el poble de Motovun, literalment suspès dalt d’un turó impressionant, entre la resta de passatgers. El maquinista ens adverteix de l’hora en què girarà cua cap a Vizinada, així que serà millor resistir-nos al poderós embruix d’aquesta vila medieval amb l’únic antídot possible: una pivo Karlovacko ben fresqueta!\nI fins aquí el nostre curt i meravellós periple per Croàcia. Dilapidem el sobrant de kunas que s’ha anat reproduint dins els nostres moneders en un bar de carretera abans de creuar, per última vegada, la frontera croata i, pocs minuts més tard, l’eslovena.\n'Benvenuti in Italia!': ja hi som, a caseta... Tantes vegades ens han confós amb italians que pràcticament ens hem guanyat la nacionalitat. El camping Rialto serà el nostre campament venecià, tant a prop de la ciutat dels canals com reconstituent i apropiat després de maratonianes expedicions per Venècia.\nPerquè Venècia és el bombó definitiu del nostre viatge per terres balcàniques. Ho repassem un cop més, davant l’estupefacció de Martí i Arnau: no hi ha cotxes sinó gòndoles, canals enlloc de carrers, ponts com a passos de vianants, de les places en diuen campos i dels campanars campaniles... No hi ha dubte, Venècia és màgica, i única! Aquest mateix vespre, no ho podem (ni volem) resistir, donarem resposta als seus dubtes i recels.\nLa piazzale Roma és i serà la nostra porta d’entrada i sortida a Venècia. Davant la perplexitat i entusiasme de Martí i Arnau (els seus ullets no donen crèdit al que veuen) avançarem intuïtivament, si de cas jugant a perseguir els indispensables indicadors grocs, cap a la piazza San Marco...\nDiuen que les coincidències i casualitats no existeixen, només allò inevitable: dins del laberint gegant i caòtic de carrerons i canals que dibuixen Venècia, ens hem topat amb l’entrada a l’hotel on vaig descobrir amb la Lluïsa l’encís d’aquesta ciutat, l’amor a primera vista, el passat 2007. Tants colors s'han incorporat a les nostres vides d'ençà...\nEl magnetisme de la piazza Sant Marc és inqüestionable, hi ha qui l’anomena ‘el saló més elegant d’Europa’... Entre el seu perímetre porticat s’hi concentren tants turistes meravellats com coloms juganers...\nEn un dels laterals destaca la façana gòtica de la basílica de Sant Marc, obra mestra bizantina i centre religiós de la ciutat. Per aquí hi hem trobat apilotades les passarel·les de trànsit en cas d’acqua alta, un fenomen freqüent en aquesta plaça per tractar-se del punt més baix de la ciutat. Avui, tot i l'exultació general que generaria una petita inundació, trepitgem el patró geomètric d'un paviment totalment sec.\nEm llenço per terra procurant enquadrar Martí i Arnau amb l'emblemàtic campanile de la ciutat. Els seus prop de cent metres ridiculitzen les rèpliques bessones ornamentals a l'entrada de la Fira de Barcelona, aixecades amb motiu de l'Exposició Universal de 1929.\nEl lleó de Sant Marc representa el símbol tradicional de Venècia i en trobem molts escampats per la ciutat. Ens hem atrevit amb el més dòcil, però hem jugat a trobar tots els que hi ha a la piazza, i n'hem comptat... (no ho diré, prou que ens ha costat)... més de cinc!\nA prop de la concorreguda piazza, al campo de San Filippo e Giacomo, ens sedueix la trattoria tradicional veneciana Aciugheta, per l'ambientació del local i per la quantitat-qualitat i preus dels plats que despatxen. Ens rendim, farts d'anar-ho posposant, a la inconfusible pasta i deliciosa pizza veneciana, gruixuda, torradeta, cruixent i tricolor (com la bandera del país): alfàbrega, mozzarella de búfala i tomàquet fresc, La gastronomia italina, sobradament universal, sempre procura i protegeix el bon prestigi local; un valor segur.\nAcabats de sopar, amb la satisfacció d'un àpat memorable, encara gosem capbussar-nos de nou en l'epicentre venecià, que manté una aglomeració evident i, a estones, altament densa. N'hi ha que encara s'etretenen resseguint a tota velocitat les sanefes del mosaic de la piazza... Jo, en canvi, estic al límit de la rendició... ho sento: bona nit.\nPublicat per ALBERT SANCHEZ ROIG a 0:11\nEtiquetes de comentaris: SLOVENIJA 2015